**עוזי עילם תא"ל בדימוס**

הוא נולד בקיבוץ תל יוסף באביב

ובעת נעוריו הוא התייתם מאביו.

אך כבר בתיכון הוא תפס ביטחון.

בחינות חיצוניות לארגן הוא ניסה,משהו שלפניו אף אחד לא עשה.

הוא שירת בגדנ"ע והוא קצין עם תעודה ולמד הנדסה במסגרת העתודה.

אבל כל זה לא עשה לו שמח בנשמה הוא רצה להיות לוחם קרבי ויהי מה !

הוא התנדב לצנחנים כסג"מ

השתתף בפעולות תגמול פה ושם

אך מבצע "חץ שחור" ברצועה, אצלו צרוב בתודעה

שם נהרג מפקדו וידו שלו נפצעה.

על הדרך בה פיקד ולחם במהלך הפעולה

הוא קיבל את עיטור העוז-האות השני במעלה.

הוא הקים עם מאיר הר ציון את סיירת הצנחנים

ולהנחת הבסיס למורשת-קרב הם היו הראשונים:

שיש לצאת מהמסגרת יש לפרוץ ולהעיז

ואת הגבול אל מעבר לקווי-האויב להזיז..

בנח"ל עם אריק כמפקדו נלחם במלחמת קדש

ובתום השירות את ספסלי הלימוד הוא כובש

הוא מהנדס מכונות ובטכניון מסיים לימודיו

ובחברת ייעוץ כמנהל הוא מתחיל צעדיו.

במקביל תואר שני בחקר ביצועים הוא עושה

ובאוניברסיטה העברית הוא אסיסטנט ומרצה.

כשנעמי אשתו המיועדת-כסטודנטית לרפואה שם לומדת. 1

ללימוד עסקים בקליפורניה יצאו וכשהזמן תם

והם שבים ארצה- כאן נולדת בתם בכורתם.

ד"ר נעמי ברמב"ם היא שם בחולים תטפל

ועוזי בבית שמש את מפעל "אמנור" מנהל.

והוא שב ועולה על מדים –

הוא מפקד הקרב בירושלים במלחמת 6 הימים.

ובוואדי ג'וז שם נערך הקרב ניצבת אנדרטת הלוחמים.

תפקידו כמג"ד לדעתו היה הכי איכותי ומרשים

בשל הקשרים החמים והקירבה אל הלוחמים.

במלחמת ההתשה-סמח"ט הבקעה הוצב להיות

אז עיקר הפעיליות היה מרדף אחרי חוליות.

כשהמח"ט משה לוי נפצע ונעדר מקומו

עוזי מונה למפקד חטיבה במקומו..

במלחמת יוהכ"פ היה חבר במטכ"ל ובעודו בן 38 הפך לתא"ל

הוא עבד עם ארבעה ראשי ממשלה שונים

והיה מנכ"ל בוועדה לאנרגיה אטומית במשך עשור שנים.

הוא היה ראש מפא"ת פיתח לווינים וטילים

כשכיפת ברזל הייתה עדיין בחיתולים.

לפריז כראש משלחת לנסוע הוא מתבקש

וללמוד צרפתית הוא בכל מחיר מתעקש.

בכל שעשה ביצועיו היו לתפארת

אך כשהוא מנשיא המדינה מקבל

את הפרס לביטחון ישראל- 2

זו הייתה עבורו - גולת הכותרת.

הוא מצטרף כחוקר בכיר לצוות המכון העוסק במחקרי ביטחון.

הוא איש עסקים ומנהל ייעוץ בחברה

ותתפלאו לשמוע הוא גם נגן -חצוצרה.

הוא חבר בעמותה להגנה מפני טילים

ומפרסם 3 ספרים-כי הוא איש של מילים.

נעמי אשתו-לילדי עובדים זרים עוזרת

והיא נותנת קולה במקהלה ומזמרת.

אהבתם הניבה פירות-מגדים

בדמות 3 ילדים ו6 נכדים.

וזהו סימן קריאה נקודה פסיק

את המנגינה שלהם אי אפשר להפסיק !!!

 סוף. 3